ועדת הכנסת, כנסת 17, פרוטוקול מספר 136, 2007-07-10 09:30

יעקב מרגי: בוקר טוב רבותי, אני מתכבד לפתוח את ישיבת ועדת הכנסת היום, יום שלישי, כ"ד תמוז תשס"ז, 10 ביולי 2007, ישיבה מס' 136.

יעקב מרגי: על סדר היום ערעורים על החלטת יושב ראש הכנסת והסגנים שלא לאשר דחיפות הצעות לסדר היום.

יעקב מרגי: המערער הוא אופיר פינס-פז בנושא: "התחממות כדור הארץ".

יעקב מרגי: אני מבקש מחבר הכנסת אופיר פינס לנמק.

אופיר פינס-פז: תודה.

אופיר פינס-פז: בכל העולם מדברים על התחממות כדור הארץ.

אופיר פינס-פז: זה נושא אסטרטגי וישראל מפגרת בעניין הזה פיגור גדול.

אופיר פינס-פז: רק בכנסת ישראל הנשיאות החליטה לא לקיים דיון וזה נראה לי קצת מוזר.

גדעון סער: צודק.

אופיר פינס-פז: החלטתי להביא את זה כערעור לוועדת הכנסת ויכול להיות שפה זה יובן יותר לחברים מאשר בנשיאות.

יולי יואל אדלשטיין: הנשיאות מכירה ודאי בחשיבות הנושא והיו גם מספר מגישים להצעה.

יולי יואל אדלשטיין: הסיבה היחידה לכך שהדיון לא מתקיים מחר היא מכיוון שביום שלישי הבא יתקיים יום איכות הסביבה ובמסגרת יום איכות הסביבה גם הנושא הזה ודאי צריך לבוא לידי ביטוי.

יולי יואל אדלשטיין: מכיוון שכולנו מכירים בחשיבות הנושא ללא קואליציה ואופוזיציה, הכנסת תקיים יום מיוחד בנושא זה.

שלי יחימוביץ': אני חושבת שלדחות דיון דחוף במליאה בגלל שמתקיים בנושא יום מיוחד, לטעמי אין בזה הגיון.

שלי יחימוביץ': התחממות כדור הארץ היא נושא אקטואלי, גלובלי ויום-יומי ואין שום סתירה בין הדברים.

שלי יחימוביץ': זה לא שיום אחד בשנה נדון בהתחממות כדור הארץ אלא מדובר בבעיה אקוטית, שנוגעת גם לגורלנו ואני מצדדת בבקשה של אופיר.

יעקב מרגי: הנימוק של חברת הכנסת שלי אכן היה צודק אם זה היה במרחק זמן רב, אבל בשבוע הבא מתקיים יום בנושא איכות הסביבה, אפשר לתת לנושא ביטוי יותר רחב והוא לא יתערבב בבליל ההחלטות.

אחמד טיבי: אני מציע שחבר הכנסת פינס-פז, לפנים משורת הדין, יהיה אחד הדוברים.

אופיר פינס-פז: אני בכל מקרה אחד הדוברים.

אופיר פינס-פז: אני מקבל את הדברים ומושך את הערעור.

יעקב מרגי: אני מאד מודה לחבר הכנסת אופיר פינס-פז.

אופיר פינס-פז: אני מציע לך להורות לי להביא את זה לדיון בוועדת הפנים ואיכות הסביבה.

יעקב מרגי: אתה צריך הוראה?

יעקב מרגי: אתה יושב ראש הוועדה, אתה קובע את סדר היום.

יעקב מרגי: בקשות חברי הכנסת להקדמת הדיון בהצעות חוק, לפני הקריאה הטרומית: 1.

יעקב מרגי: הצעת חוק מנהל מקרקעי ישראל (תיקון – ניהול קרקעות קק"ל לטובת העם היהודי), התשס"ז-2007 (פ/2711/17), הצעת חבר הכנסת אורי אריאל

יעקב מרגי: רבותי, כפי שאתם רואים, סדר היום ארוך ולכן אני מבקש לקיים דיון ענייני, מהיר וטוב.

יעקב מרגי: אני מודיע מראש לכל המצפים שלא כל הפטורים יכובדו היום.

יעקב מרגי: לא נעמיס על ועדת שרים לענייני חקיקה ואני מבקש מכם להיות ענייניים גם בהתייחסות שלכם.

יעקב מרגי: בשבוע האחרון של המושב אין חקיקה פרטית ולכן אני מבקש מכל אחד לעשות את החשבון שלו לפני שהוא מעלה את הבקשה לפטור ולבדוק אם זאת בקשה מעשית.

יעקב מרגי: הבקשה הראשונה לפטור על סדר היום היא הצעת חוק מנהל מקרקעי ישראל (תיקון – ניהול קרקעות קק"ל לטובת העם היהודי), התשס"ז-2007, הצעתו של חבר הכנסת אריאל.

יעקב מרגי: חבר הכנסת אריאל יסביר לנו למה הוא מבקש פטור מחובת הנחה כשיש עוד מעט פגרה של כתשעים יום.

אורי אריאל: תודה.

אורי אריאל: אני אדבר על הדחיפות בהצעת החוק.

אורי אריאל: הצעת החוק דחופה היות ומסתבר שיש ייעוץ משפטי, שאומר שאדמות הקרן הקיימת, שנועדו לטובת העם היהודי, אמורות להיות מחולקות בין כולם ללא הבדל.

אורי אריאל: זה מצב חדש שנוצר עכשיו ולא נראה לנו שזה מצב נסבל.

אורי אריאל: מכאן החשיבות שלו ואני אבקש לאשר להצעת החוק פטור מחובת הנחה.

יעקב מרגי: תודה.

יעקב מרגי: חבר הכנסת מגלי והבה, ממלא מקום יושבת ראש הכנסת ונשיא המדינה, בבקשה.

מגלי והבה: שלחתי מכתב ליושבת ראש הכנסת כי כל תהליך הקבלה וההסכמה של הנשיאות לא היה תקין, מבחינתנו כחברי נשיאות, כי לא ניתנה לנו האפשרות לקרוא ולעיין בחוות הדעת שהוגשה על ידי היועצת המשפטית.

מגלי והבה: חוות הדעת הוגשה כמה דקות לפני הדיון ולא התקיים דיון רציני בנשיאות בנושא הזה.

מגלי והבה: במכתב ששלחתי ליושבת ראש הכנסת אני מוחה על דרך הגשת הצעת החוק ועל הסכמת הנשיאות לכך שהחוק יובא לדיון.

מגלי והבה: כל אלה שחתמו על החוק מביאים חוק שאפשר לכנות אותו חוק עוקף בג"צ.

מגלי והבה: היה תקדים של בג"צ קעדאן ואנשים בכנסת מנסים לעקוף את בג"צ.

מגלי והבה: בבג"צ קעדאן נכתב, ואני מצטט: "חובתה של המדינה לנהוג בשוויון משתרעת על כל פעולותיה.

מגלי והבה: היא חלה, איפה, גם על מקרקעי המדינה.

מגלי והבה: אכן, כמובן, מנהל מקרקעי ישראל מחזיק במקרקעי המדינה על דרך של נאמנות וממילא חלות עליו כל אותן חובות החלות על נאמן.

מגלי והבה: היות והמנהל הוא גם להלכה וגם למעשה, חלות עליו כל החובות החלות על רשות הציבור".

מגלי והבה: אם הכנסת תביא את הצעת החוק הזאת, אנחנו נותנים הכשר לחוק עוקף בג"צ.

מגלי והבה: מהחקיקה הזאת עולה ריח של גזענות מסוימת ואני מזכיר שהיו מקומות בעולם שבהם לא ניתנה כניסה ליהודים לשטחים מסוימים.

נאדיה חילו: צריך להגיד שזה חוק גזעני.

מגלי והבה: האם מדינת היהודים מוכנה לחוקק חוק כזה?

שלי יחימוביץ': וזה דחוף, צריך לתת לזה פטור מחובת הנחה.

אחמד טיבי: לפני שהערבים יספיקו להשתלט על כל המדינה.

מגלי והבה: יש כל כך הרבה תחומים שאנחנו, המיעוטים, מופלים בהם ועכשיו מבקש חבר הכנסת אריאל להפלות אותנו גם בקרקעות.

מגלי והבה: כל יהודי יכול להתיישב בכל מקום.

מגלי והבה: יש אנשים שגרים בפקיעין, בנצרת, בעוספיא והחוק מתיר.

מגלי והבה: אסור לנו לאשר את החוק הזה בכלל וודאי לא לתת לו פטור מחובת הנחה כי אני רואה בחוק זה כתם לכנסת, שקשה אחר כך יהיה למחוק אותו.

יעקב מרגי: תודה.

יעקב מרגי: חבר הכנסת טיבי, בבקשה.

אחמד טיבי: חבר הכנסת והבה, ממלא מקום הנשיא ויושבת ראש הכנסת היטיב להסביר את הרקע לבעיה הטכנית, הצגה חפוזה של חוות דעת משפטית לחברי הנשיאות.

אחמד טיבי: הנושא לא נדון בכובד ראש בנשיאות.

אחמד טיבי: היו מקרים דומים בעבר בהם החלטות כאלה נפסלו בנשיאות בקדנציה הקודמת.

אחמד טיבי: חוות הדעת המשפטית דיברה על חוסר השוויוניות שבחוק אבל בסופו של דבר אמרה היועצת המשפטית שסמכות הפסילה של חוקים בנשיאות היא סמכות דרקונית, שלא צריך להשתמש בה הרבה אלא במקרים סופר קיצוניים של גזענות.

אחמד טיבי: אני לא מכיר גזענות לייט, גזענות אולטרה-לייט, גזענות אמיתית או פסבדו גזענות.

אחמד טיבי: גזענות היא גזענות וכשאתה רואה אותה, אתה מבין שהיא מבדילה קבוצה על פני קבוצה אחרת.

יעקב מרגי: כואבת לי האוזן מרוב שאמרת גזענות כל כך הרבה.

אחמד טיבי: אתה לא סובל מהתופעה הזאת.

אחמד טיבי: אני שוקל לפנות לחבר הכנסת מגלי והבה להשתמש בסמכותו הנוכחית כממלא מקום יושבת ראש הכנסת כדי לבדוק אפשרות משפטית לפסול את החוק.

אחמד טיבי: שנית, מה דחוף כל כך בהצעה הזאת?

אחמד טיבי: הרי אנחנו דנים בדחיפות.

אחמד טיבי: מה דחוף?

אחמד טיבי: אני מבקש לא לאשר את הפטור.

יעקב מרגי: תודה רבה.

יעקב מרגי: חבר הכנסת אדלשטיין, בבקשה.

יולי יואל אדלשטיין: תודה.

יולי יואל אדלשטיין: אדוני היושב ראש, אני רוצה להגיב על דבר שנאמר כאן לפני כמה דקות.

יולי יואל אדלשטיין: לנשיאות, אדוני היושב ראש, כידוע לכולם, אין שום עמדה לגבי חוק זה או חוק אחר.

יולי יואל אדלשטיין: אם הלשכה המשפטית מודיעה שמבחינתה יכולה להיות בעיה עם חוקתיות של חוק מסוים, הנשיאות תדון בזה.

יולי יואל אדלשטיין: היא יכולה לעשות אובר-רולינג, כלומר היא יכולה להעלות את החוק ולהעביר אותו למליאה או שהיא יכולה להחליט שהחוק הזה לא יעלה בכנסת.

יולי יואל אדלשטיין: לכן, אדוני היושב ראש, מכיוון שלא היתה חוות דעת משפטית שאומרת שהחוק בעייתי מבחינה זו, לא התקיים ולא אמור היה להתקיים דיון.

יולי יואל אדלשטיין: אני רוצה להבהיר שלנשיאות אין עמדה, לא בעד החוק ולא נגד החוק.

יולי יואל אדלשטיין: הנשיאות לא מצאה לנכון למנוע את העלאת החוק הזה.

יולי יואל אדלשטיין: אדוני היושב ראש, על מה אנחנו דנים?

יולי יואל אדלשטיין: גזענות?

יולי יואל אדלשטיין: מדובר בדחיפות ההצעה בלבד.

יולי יואל אדלשטיין: לא צריך להיות טיעון לגופו של חוק.

יולי יואל אדלשטיין: רק המליאה יכולה לדון בזה ולא ועדת הכנסת.

יולי יואל אדלשטיין: תודה.

יעקב מרגי: תודה.

יעקב מרגי: חבר הכנסת סער, בבקשה.

גדעון סער: אדוני היושב ראש, מרגע שעלו הטענות המופרכות של חבר הכנסת והבה וחבר הכנסת טיבי, הן מחייבות מענה ואי אפשר שלא להתייחס אליהן.

גדעון סער: המצב המשפטי היום פוגע ביכולת לקיים התיישבות קהילתית יהודית.

גדעון סער: בג"צ אביטן קבע שלבדואים ולדרוזים הזכות והיכולת לקיים יישובים קהילתיים, לא מדובר על יישובים עירוניים.

גדעון סער: אותה זכות ממש אמורה וצריכה להיות גם לעם היהודי.

גדעון סער: פה מדובר בגוף, הקרן הקיימת לישראל, שמחזיקה 13% משטח המדינה.

גדעון סער: אלה קרקעות שנרכשו על ידי הקרן הקיימת, בכספים שתרמו יהודים כדי שהם ישמשו להתיישבות יהודית.

יעקב מרגי: אני מבקש להתייחס לדחיפות.

גדעון סער: כפי שחבר הכנסת והבה התייחס לדחיפות, כך גם אני אתייחס לזה.

גדעון סער: הקרקע הזאת נרכשה על ידי יהודים כדי לשמש להתיישבות יהודית.

מגלי והבה: אתה לא מדבר על קרקע שהופקעה.

גדעון סער: אל תפריע לי ואל תעיר לי.

גדעון סער: נהיית פרופ' למשפטים, מצטט את בג"צ קעדאן כאילו אתה מגלה לי את זה.

גדעון סער: אומר חבר הכנסת והבה שזאת הצעת חוק גזענית, אבל הסמכות לשלול העלאת הצעת חוק מהטעם שהיא גזענית קיימת לייעוץ המשפטי לפי התקנון.

גדעון סער: חבר הכנסת והבה, שהוא בהחלט חבר כנסת מלומד, ואני לא אומר את זה בסרקזם, הוא לא מעל הייעוץ המשפטי.

גדעון סער: הייעוץ המשפטי אפשר להניח את הצעת החוק מכיוון שהיא איננה גזענית.

גדעון סער: אם היא גזענית, גם מנהיג מפ"ם, יעקב חזן, הוא גזעני.

גדעון סער: הוא אמר: אדמות הקרן הקיימת שנרכשו בכספי העם היהודי הן קודש להתיישבות היהודית כמו שהוואקף המוסלמי הוא קודש לסיפוק צרכיה הסוציאליים של העדה המוסלמית.

אחמד טיבי: גנבו את כל הוואקף המוסלמי.

אחמד טיבי: תחזירו את הוואקף, נתיר את החוק הזה.

גדעון סער: את זה אמר מנהיג מפ"ם והוא בוודאי לא נחשד בגזענות.

גדעון סער: בחוקה שעוסקים בהכנתה בימים אלה בוועדת החוקה, חוק ומשפט, שאני חבר בה, נושא ההתיישבות היהודית מעוגן והוא יעוגן בחוקה של מדינת ישראל.

גדעון סער: כאשר אומרים עוקף בג"צ, יכולה להיות מחלוקת.

גדעון סער: הנשיא ברק אמר שזה לגיטימי שהכנסת תבוא ותאמר את דברה בנושאים שהיא לא אמרה את דברה ובנושא הזה אין חקיקה.

קולט אביטל: החוק הזה לא נוגד את בג"צ?

גדעון סער: אין כזה דבר.

גדעון סער: הבג"צ מפרש את הדין והכנסת כמחוקקת יכולה לשנות את הדין.

גדעון סער: זה הכל.

גדעון סער: נכון, יש קושי מסוים שנובע מנושא של אדמות מנהל, אבל, כפי שאמרתי, הקרן הקיימת לישראל הוקמה על ידי יהודים למטרה מסוימת והמנהל כגוף חייב להיות אמון על ערך השוויון.

גדעון סער: בנושא הזה אין מחלוקת וזה מקור הקושי בעניין הזה.

גדעון סער: אם לא המנהל היה מנהל את אדמות הקרן הקיימת לישראל, בכלל לא היתה נוצרת בעיה ואף אחד לא יכול היה לטעון שום טענה.

גדעון סער: את כל ההצעות שעולות היום צריך לראות בראי הזה, של סיום מושב הכנסת ויציאה לפגרה מאד ארוכה ולכן צריך לתת את הפטור.

זהבה גלאון: וזה דחוף.

גדעון סער: זה מאד דחוף.

גדעון סער: את יודעת שיש בג"צ שמתנהל עכשיו.

רונית תירוש: תודה.

רונית תירוש: חבר הכנסת נסים זאב.

נסים זאב: העם היהודי יתקיים כעם רק אם יתנהג כיהודי וישמור על יהדותו, בלי שום קשר לקרקעות.

נסים זאב: האם הקרן הקיימת לישראל היא עמותה, גוף פרטי או גוף ממשלתי, שקובע לעצמו את המדיניות?

נסים זאב: כל עמותה מקימה לעצמה מוסדות משלה ואי אפשר לשנות את התקנון שלה ולהכתיב לה מדיניות חדשה.

נסים זאב: לדעתי, אם מדובר בחלק מסוים מקרקעות מדינת ישראל, שנקנו מהכסף של העם היהודי והמטרה היחידה היתה לראות מתיישבים יהודים במקום, עם כל הכבוד לעמדת בג"צ בעניין הזה, יש צורך לשנות את החוק.

נסים זאב: אני מאמין שקרקעות הוואקף לא ניתנות למחלוקת האם יהודים יכולים לבוא ולהתיישב בהן.

גדעון סער: קבעו בבג"צ אביטן שביישוב בדואי יהודים לא יכולים לשבת.

נסים זאב: אנחנו רואים שיהודים כמעט לא נכנסים ליישובים ערביים.

נסים זאב: אין לנו עניין להיכנס בכוח ליישובים ערביים בגלל שאנחנו רוצים לשמור על הזהות שלהם ולתת להם לנהל את אורח חייהם.

רונית תירוש: אני מבקשת להתמקד בעניין הדחיפות.

נסים זאב: החלטת הבג"צ היא לרועץ למדינת ישראל ולכן צריך לעקור אותה מהשורש כמה שיותר מהר.

רונית תירוש: חבר הכנסת גבאי, בבקשה.

אליהו גבאי: תודה.

אליהו גבאי: אי אפשר לתת תווית של חוק גזעני לכל חוק שרוצים להעלות כדי לגרום לאנשים לא להצביע עבורו.

אליהו גבאי: זה חוק יהודי בהתגלמותו ואין קשר לגזענות.

אליהו גבאי: גם הוואקף לא ימכור קרקעות ליהודים ולא יכניס לעמותות שלו יהודים.

אליהו גבאי: הקופסה הכחולה, שעם ישראל הפיץ בכל בית ובכל בית ספר, נועדה לגאול קרקעות עבור יהודים.

אליהו גבאי: הקופסה הכחולה שהניחו ליד נרות השבת, נועדה לרכישת קרקעות ליהודים בלבד.

אליהו גבאי: אין כאן גזענות ואי אפשר לתת לכל חוק שנועד לעגן את הזהות היהודית, תווית של גזענות.

אליהו גבאי: לא ראיתי שיהודי ירה ביהודי בגלל שהוא מכר קרקע לערבי אלא להיפך.

אליהו גבאי: מן הראוי שאחמד טיבי יצביע עבור החוק ואני קורא לו להצטרף ולתמוך בחוק.

אליהו גבאי: כפי שאמר ידידי גדעון סער, גם בג"צ רצה למנוע מצב שבו, יהודים ייכנסו לתוך כפרים ערביים כדי לשמור על זהותם.

אליהו גבאי: לא צריך לעשות איפה ואיפה ולכן ראוי שתיסתם הפרצה הזאת בחוק.

אליהו גבאי: זה דחוף וראוי שלא נצא לפגרה בלי חוק שבא להסדיר אי הבנה ופרצה בחוק.

רונית תירוש: תודה.

רונית תירוש: חברת הכנסת נאדיה חילו, בבקשה.

נאדיה חילו: מי שחושב על דחיפות העניין יכול לחשוב שהולך להיות תכנון מסיבי של השתלטות וגזל של מקרקעי ישראל על ידי הציבור הערבי, משהו מתוכנן.

נאדיה חילו: לאלה שאומרים שיהודים לא נכנסים ליישובים ערביים אני אומרת - אדרבה, שייכנסו.

נאדיה חילו: כולם צריכים להיות יחד וכולם מוזמנים.

נאדיה חילו: זה מחזק את שיתוף הפעולה.

נאדיה חילו: היום יש חשש וסטיגמה שמונעים מאנשים רבים מלהיכנס ליישובים ערביים ולהיות חלק מהם.

נאדיה חילו: אני באה מעיר מעורבת וגם שם, בשכונות מסוימות, לא רוצים להיכנס, אבל ההיפך צריך להיות.

נאדיה חילו: לכן אני לא מבינה את החשיבות של חוק כזה במדינה, שרוצה להגדיר את עצמה ונלחמת יום יום בהגדרות של דמוקרטיה.

נאדיה חילו: איך חוק כזה משתלב בעקרון הדמוקרטיה?

אורי אריאל: יש עקרון של מדינה יהודית ודמוקרטית.

זהבה גלאון: תכף נשמע מה זה מדינה יהודית.

נאדיה חילו: איך חוק כזה יכול להשתלב עם עקרונות של שוויון זכויות?

נאדיה חילו: אולי גם החוק הזה ישתלב בשרשרת של חוקים מפלים?

נאדיה חילו: אני מצפה שדחיפות של חוקים תבוא מהכיוון ההפוך, שנשאף לחוקים שוויוניים ואז אוכל להבין את דחיפות העניין.

נאדיה חילו: כולנו יודעים מה המצב, איזה שוויון יש, איזה פערים יש והיכן שאתה מסתכל אתה רואה פערים, שגם הם נובעים מחקיקה.

זהבה גלאון: יש חוות דעת של היועצת המשפטית של הוועדה?

יעקב מרגי: התייעצתי עם היועצת המשפטית ולדבריה אין כאן מקום להתערבות או להתייחסות של היועצת המשפטית של הוועדה.

יעקב מרגי: אני מעמיד את הבקשה להצבעה.

יעקב מרגי: הצבעה בעד הבקשה לפטור את הצעת החוק של חבר הכנסת אורי אריאל מחובת הנחה - 12 נגד - 6 נמנעים - אין הבקשה לפטור את הצעת החוק של חבר הכנסת אורי אריאל מחובת הנחה נתקבלה.

יעקב מרגי: 12 בעד, 6 נגד ואין נמנעים.

יעקב מרגי: הבקשה לפטור את הצעת החוק של חבר הכנסת אורי אריאל מחובת הנחה נתקבלה.

זהבה גלאון: אוי לעם היהודי שאלה נציגיו.

זהבה גלאון: 2.

זהבה גלאון: הצעת חוק המדיניות הכלכלית לשנת הכספים 2004 (תיקוני חקיקה)(תיקון - החרגת גיל המשתתפים), התשס"ז-2007 (2734/17), של חבר הכנסת אברהם מיכאלי

יעקב מרגי: הנושא הבא על סדר היום: הצעת חוק המדיניות הכלכלית לשנת הכספים 2004(תיקוני חקיקה)(תיקון - החרגת גיל המשתתפים), התשס"ז-2007, של חבר הכנסת אברהם מיכאלי.

יעקב מרגי: מאחר וחבר הכנסת מיכאלי ביקש למשוך את בקשתו, אנחנו מסירים את הנושא מסדר היום.

יעקב מרגי: 3.

יעקב מרגי: הצעת חוק טיפול ארוך טווח בפדופיליה, התשס"ז-2007 (פ/2644/17), הצעת חבר הכנסת יובל שטייניץ

יעקב מרגי: הנושא הבא: הצעת חוק טיפול ארוך טווח בפדופיליה, של חבר הכנסת יובל שטייניץ.

יעקב מרגי: חבר הכנסת שטייניץ, בבקשה.

יובל שטייניץ: אדוני היושב ראש, תודה רבה.

יובל שטייניץ: מאחר וחזקה עליי הנחייתך, שבוועדת הכנסת לא דנים בגופו של חוק אלא רק לגופה של הדחיפות, אני רוצה לומר שני דברים על הדחיפות - ראשית, בכל יום שעובר נהרסים חייהם של עוד ילדים בישראל, שמותקפים על ידי פדופילים, שהשתחררו מהכלא ו-80% מהם חוזרים לתקוף ילדים וילדות קטנים.

יובל שטייניץ: כך שהדחיפות לא צריכה הסבר כי אין דחוף מזה.

יובל שטייניץ: שנית, החוק הזה הונח על שולחן הכנסת לפני שמונה חודשים ובגלל טעות טכנית ואי הבנה במזכירות הכנסת הוא לא נרשם בזמן.

יובל שטייניץ: פניתי למזכיר הכנסת, הוא בדק את העניין, חזר אליי ואמר לי שהוא מתנצל.

יובל שטייניץ: אכן נעשתה טעות והחוק היה צריך להיות רשום כבר בחודש נובמבר, אבל נעשתה טעות טכנית שלא ניתן לתקנה.

יובל שטייניץ: הפרוצדורה היחידה היא שוועדת הכנסת תפטור מחובת הנחה כדי לתקן טעות שנמשכת כבר שמונה חודשים.

יובל שטייניץ: לאור המצב הזה אני מבקש תמיכה פה אחד.

יעקב מרגי: תודה.

יעקב מרגי: הדברים מאושרים?

איל ינון: כן.

יעקב מרגי: תודה.

יעקב מרגי: ראשונת הדוברים חברת הכנסת שלי יחימוביץ'.

שלי יחימוביץ': לשאלת הדחיפות, אדוני היושב ראש, לו מחר היינו גודעים את ידיהם של כל הגנבים כמו בסעודיה, מן הסתם היו פחות גניבות ולו היינו מוציאים להורג רוצחים, שמשתחררים מהכלא, לא היו רציחות.

שלי יחימוביץ': יש כאן סוגיה מאד עקרונית ועמוקה האם מטילים מום בגופו של אדם כדי לגונן על אוכלוסיה חפה מפשע או כדי למנוע פשיעה.

שלי יחימוביץ': אני מתנגדת, כמובן, למרות שאין כאן מישהו שיטיל ספק במידת האמפתיה שיש לי לנפגעי ולנפגעות תקיפה מינית, בוודאי לילדים.

שלי יחימוביץ': מדובר בסוגיה כל כך מהותית וכל כך עקרונית - הטלת מום בגופו של אדם כדי למנוע פשיעה - עד שאני לחלוטין חושבת שלתת פטור מחובת הנחה להצעת חוק כזאת, איננה נכונה.

שלי יחימוביץ': דיבר חבר הכנסת שטייניץ על כך שהחוק דחוף, כיוון שאם החוק יעבור בדחיפות ואכן נטיל מום בגופם של אנסים, לא יהיו מעשי אונס.

שלי יחימוביץ': כך הוא הציג את סיבת הדחיפות.

שלי יחימוביץ': אני אומרת שגם אם נחליט לגדוע מחר את ידם של גנבים, לא יהיו גניבות.

שלי יחימוביץ': מדובר בסוגיה כל כך עקרונית וכל כך עמוקה עד שלתת לה פטור מחובת הנחה זאת הפרזה מוחלטת.

יובל שטייניץ: בסקנדינביה ובמדינות אירופה זה קיים מזמן.

יעקב מרגי: תודה.

יעקב מרגי: חברת הכנסת קולט אביטל.

קולט אביטל: אני תומכת בדחיפות העניין.

קולט אביטל: לגבי גופו של עניין, זה יידון בוועדות, כשיובא להצבעה.

קולט אביטל: אני חושבת שהנושא דחוף וצריך לקדם אותו.

יעקב מרגי: ברשותכם, במקרה של חבר הכנסת שטייניץ נעשה עוול להצעת החוק, אבל אני מבקש מכם להיות הגונים עם עצמכם ועם המערכת זה לא הוגן.

יעקב מרגי: זה סוף המושב, הדברים לא יגיעו לידי חקיקה ולמרות שאנחנו חייבים לדון, אני מבקש שתהיו הוגנים עם המערכת.

יעקב מרגי: חברת הכנסת זהבה גלאון, בבקשה.

זהבה גלאון: אדוני היושב ראש, מאז שנבחרתי לכנסת וחברי, יובל שטייניץ נבחר יחד איתי, הוא מנסה לקדם את החוק הנורא הזה.

זהבה גלאון: בכל קדנציה אני מתנגדת לחוק הזה.

זהבה גלאון: לכאורה, באים להגן על הציבור מפני אנסים.

זהבה גלאון: מי כמונו שותף למאבק נגד אנסים וצריך לעשות פעולה נחרצת על מנת לפגוע בהם, אולם אי אפשר לחשוב שבגלל שאנחנו רוצים לפגוע בפדופילים, באנסים, באנשים הכי גרועים שעושים את הנזקים הכי איומים לנשים, לגברים ולילדים, נשתמש בשיטות פולשניות-חודרניות, שהן כל כך בעייתיות.

זהבה גלאון: זה כל כך פופוליסטי להגיד כל פעם - הפשיעה מתגברת, אונסים יותר ילדים.

זהבה גלאון: בכל הכבוד, חברת הכנסת קולט אביטל, עצם המחשבה שאפשר לדון בסוג כזה של הצעות בוועדות, עצם הדבר הזה אינו לגיטימי.

זהבה גלאון: זה מעוות, זה לא לגיטימי לחשוב שאפשר להחדיר לאנשים תרופות מסרסות.

זהבה גלאון: אני לא מבינה את המחשבה הזאת בכלל.

זהבה גלאון: הכנסת הזאת השתגעה.

צבי הנדל: הבל הבלים.

יעקב מרגי: תודה.

יעקב מרגי: חבר הכנסת נסים זאב, בבקשה.

נסים זאב: מדברים על סירוס אנשים.

צבי הנדל: זה ממש לא סירוס.

יובל שטייניץ: זה טיפול פסיכולוגי ותרופתי.

נסים זאב: יכול להיות שנפלה טעות טכנית, אבל אני לא רואה שהולך להשתנות משהו והחוק הזה יעבור.

נסים זאב: תנסו להיות הוגנים עם חברי הכנסת כי אי אפשר להביא כל כך הרבה הצעות חוק בשבוע האחרון.

נסים זאב: אין דיונים מהותיים בהצעות החוק ואני אומר ליושב ראש שבשבוע האחרון מגיעים 30-40 חוקים, לאף אחד אין סבלנות לשמוע או לקרוא אותם וכולם מצביעים בעדם או נגדם, או שלא נמצאים בכלל במליאה.

נסים זאב: חבל כי להצעות חוק מהסוג הזה צריך זמן וזאת סוגיה מאד רצינית.

יובל שטייניץ: מזכיר הכנסת אמר שנעשה עוול.

נסים זאב: גם מבחינה הלכתית זה בעייתי.

יולי יואל אדלשטיין: יש היום שבע הצעות לפטור ואולי בשבוע הבא יהיו 17.

גדעון סער: אבל המושב מסתיים.

יעקב מרגי: בשבוע שעבר אמר רובי ריבלין, ובצדק - תתחילו לתת פטור לכולם, זה נעשה תעשיה.

יעקב מרגי: כל מי שעלה במוחו רעיון, מבקש פטור.

גדעון סער: זה שבוע אחרון שאפשר להעלות בו הצעות.

יעקב מרגי: תודה.

יעקב מרגי: אני מבקש להביא להצבעה את בקשתו של חבר הכנסת יובל שטייניץ לפטור מחובת הנחה להצעת חוק טיפול ארוך טווח בפדופיליה.

יעקב מרגי: נא להצביע.

יעקב מרגי: הצבעה בעד הבקשה לפטור את הצעת החוק של חבר הכנסת יובל שטייניץ מחובת הנחה - 9 נגד - 3 נמנעים - 4 הבקשה לפטור את הצעת החוק של חבר הכנסת יובל שטייניץ מחובת הנחה נתקבלה.

יעקב מרגי: 9 בעד, 3 מתנגדים ו-4 נמנעים.

יעקב מרגי: בקשתו של חבר הכנסת שטייניץ אושרה.

יעקב מרגי: 4.

יעקב מרגי: הצעת חוק להסדר ההימורים בספורט (תיקון - קביעת אחוזים ליתרת ההכנסות), התשס"ז-2007 (פ/2737/17), הצעת חברת הכנסת רונית תירוש

יעקב מרגי: הנושא הבא על סדר היום: בקשת פטור מחובת הנחה להצעת חוק להסדר ההימורים בספורט (תיקון - קביעת אחוזים ליתרת ההכנסות), התשס"ז-2007, של חברת הכנסת רונית תירוש.

יעקב מרגי: חברת הכנסת תירוש, בבקשה.

רונית תירוש: תודה אדוני היושב ראש.

רונית תירוש: חבריי חברי הכנסת, אני מודעת לזילות בהגשת ההצעות ואני רוצה לשתף אתכם בהתלבטות שלי.

רונית תירוש: גם אם תחליטו שלא, אני אקבל את זה בהבנה רבה.

גדעון סער: למה את אומרת זילות אם את לא יושבת בוועדת הכנסת?

רונית תירוש: כך שמעתי.

רונית תירוש: חבר הכנסת רובי ריבלין אמר שיש יותר מדי הצעות ואני ביטאתי את זה בצורה בוטה יותר.

רונית תירוש: אני מתנצלת.

רונית תירוש: לעניין עצמו, מקובל עליי שזה לא יועבר אבל אני רוצה להסביר במה זה כן יכול לעזור.

רונית תירוש: כל כספי ההימורים נועדו לשפר את מערכת הספורט במדינת ישראל כי למשרד הספורט אין כמעט כסף.

רונית תירוש: במועצת ההימורים יש 1.7 מיליארד שקל ולעומת זאת במנהל הספורט יש 47 מיליון שקל.

רונית תירוש: לאחרונה ראינו בחדשות שמנכ"ל מועצת ההימורים מואשם בעבירות כאלה ואחרות ויש אי סדרים בנושא הכספים.

רונית תירוש: בפועל העובדות מראות שמתוך 1.7 מיליארד, רק 23 מיליון שקל מועברים לספורט, כלומר כל שאר הכסף לא הולך לספורט.

רונית תירוש: יש חקירות בעניין ולכן אני לא נכנסת לזה.

רונית תירוש: בדקתי והגשתי הצעה מושכלת איך לחלק את הכספים כך, שהספורט במדינת ישראל ייהנה מהם.

רונית תירוש: למה הדחיפות?

רונית תירוש: משום שבימים אלה מסיים המנכ"ל את תפקידו עקב אי סדרים, כך נאמר, ויבוא מנכ"ל חדש.

רונית תירוש: הייתי מאד רוצה לאותת למנכ"ל החדש ולחברים בדירקטוריון, שבמשך כל השנים שיתפו פעולה עם השיטה, שיש לחשוב באופן אחר על אופן חלוקת הכספים, שהם כספי האזרחים, שאמורים לחזור לטובת המדינה.

רונית תירוש: אין מניעה להמתין, אבל מכיוון שבימים אלה מוחלף מנכ"ל יכול להיות שזה יסמן שצריך לחשוב אחרת על אופן חלוקת הכספים.

רונית תירוש: אם זה יוצר מצוקה, אני אמתין לפגרה.

קולט אביטל: האם הסיעה שלך הצביעה על הדחיפות?

רונית תירוש: לא.

קולט אביטל: הבנתי שיש הוראה חדשה, שאומרת שרק אם הסיעה שלך מצביעה על הדחיפות.

קולט אביטל: ..

רונית תירוש: לא שמעתי על זה.

רונית תירוש: אולי רוחמה אברהם רוצה להביא משהו חדש, אבל אני לא שמעתי ולא הביאו את זה בפני הסיעה.

יעקב מרגי: תודה.

יעקב מרגי: אני מעלה את הבקשה להצבעה.

יעקב מרגי: הצבעה בעד הבקשה לפטור את הצעת החוק של חברת הכנסת רונית תירוש מחובת הנחה - 8 נגד - 1 נמנעים - 3 הבקשה לפטור את הצעת החוק של חברת הכנסת רונית תירוש מחובת הנחה נתקבלה.

יעקב מרגי: 8 בעד, 1 נגד ו-3 נמנעים.

יעקב מרגי: בקשתה של חברת הכנסת רונית תירוש נתקבלה.

יעקב מרגי: 5.

יעקב מרגי: הצעת חוק מתן גמלה מיוחדת לניצולי שואה, התשס"ז-2007 (פ/2732/17), הצעת חברת הכנסת קולט אביטל

יעקב מרגי: הנושא הבא על סדר היום הוא בקשתה של חברת הכנסת קולט אביטל לפטור מחובת הנחה את הצעת חוק מתן גמלה מיוחדת לניצולי שואה, התשס"ז-2007.

יעקב מרגי: חברת הכנסת אביטל, בבקשה.

קולט אביטל: אדוני היושב ראש, היתה הבטחה של ראש הממשלה קבל עם ועדה שתוך שבועיים-שלושה תשתנה מדיניות הממשלה בצורה קיצונית בנושא זה.

קולט אביטל: מונתה הוועדה על ידי הממשלה והוגש דין וחשבון על ידי שר הרווחה, כדי לשנות את מדיניות הממשלה כלפי ניצולי השואה פעם אחת ולתמיד.

קולט אביטל: הדין וחשבון תקוע באוצר ואיש איננו מטפל בנושא הזה.

קולט אביטל: אם לא נתחיל לטפל עכשיו בנושא הזה וכמה שיותר דחוף, הוא גם לא יקבל ביטוי בבניית התקציב, שכידוע נעשה בימים אלה.

קולט אביטל: לכן הצעת החוק הזאת באה לנסות לזרז את התהליך כדי שהממשלה תקבל החלטות ויהיה להן ביטוי תקציבי.

צבי הנדל: וכל יום מתים אנשים.

קולט אביטל: כל יום מתים אנשים.

יעקב מרגי: אני מקווה שבמפלגות שלכם יאשרו לכם במסגרת המכסה.

יעקב מרגי: אני מעלה את הבקשה להצבעה.

יעקב מרגי: הצבעה בעד הבקשה לפטור את הצעת החוק של חברת הכנסת קולט אביטל מחובת הנחה - 19 נגד - אין נמנעים - אין הבקשה לפטור את הצעת החוק של חברת הכנסת קולט אביטל מחובת הנחה נתקבלה.

יעקב מרגי: 19 בעד, אין מתנגדים ואין נמנעים.

יעקב מרגי: בקשתה של חברת הכנסת אביטל נתקבלה.

יעקב מרגי: 6.

יעקב מרגי: הצעת חוק איזור סחר חופשי אילת והקמת הרשות לפיתוח אילת, התשס"ז-2007 (פ/2779/17), הצעת חבר הכנסת גדעון סער

יעקב מרגי: הנושא הבא על סדר היום הוא בקשתו של חבר הכנסת גדעון סער לפטור מחובת הנחה את הצעת חוק איזור סחר חופשי אילת והקמת הרשות לפיתוח אילת, התשס"ז-2007.

יעקב מרגי: חבר הכנסת גדעון סער, בבקשה, נמק את בקשתך.

גדעון סער: תודה, אדוני היושב ראש.

גדעון סער: זאת הצעת חוק של חבר הכנסת רוברט אילטוב, חבר הכנסת אמנון כהן ושלי.

גדעון סער: היתה הצעת חוק דומה בכנסת הקודמת, של חבר הכנסת יורי שטרן, זכרו לברכה, וקבוצת חברי כנסת, שגם עברה בקריאה טרומית.

גדעון סער: בזמן האחרון התפרסמו כתבות גדולות גם ב'ידיעות אחרונות' על השקעה של 8 מיליארד דולר בעקבה על ידי הירדנים.

גדעון סער: מה שקורה הוא שאנחנו מפסידים את שוק התיירות הבינלאומי לטובת טאבה ולטובת עקבה, אין שום מדיניות שנועדה להיאבק בזה ומידי כמה חודשים אנחנו שומעים שהממשלה מתכוונת לפגוע בפטור ממע"מ באילת.

גדעון סער: היתה לי הזכות למנוע זאת בקדנציה הקודמת כיושב ראש קואליציה, אבל לא את הפטור ממס הכנסה שנלקח מהתושבים.

גדעון סער: התכלית היא להעניק מגוון הטבות מס של איזור סחר חופשי כמו עקבה, על מנת למצות את היכולות האסטרטגיות שלנו כמדינה מהעיר אילת.

גדעון סער: למרות שההצעה הזאת מאד דומה להצעת החוק הקודמת, היא התעכבה זמן מאד ארוך בלשכה המשפטית, יותר מחודש ימים, ועל כן אני מבקש לפטור אותה מחובת הנחה.

יעקב מרגי: תודה.

יעקב מרגי: אני חושב שתהיה כאן גם אמירה של הכנסת כי ביום חמישי יתקיים סיור של ועדת הפנים ואיכות הסביבה באילת ובעקבה.

יעקב מרגי: חבר הכנסת ריבלין, כשלא היית כאן הזכרתי שבשבוע שעבר היטבת לבטא את השימוש יתר שנעשה בפטורים.

ראובן ריבלין: אני מציע שנאשר רק את אלה שהם במהלך רגיל.

ראובן ריבלין: כל השאר יקבלו פטור.

יעקב מרגי: מחאתך הובנה אבל עוד לא הופנמה.

יעקב מרגי: רבותי, אני מביא את בקשתו של חבר הכנסת גדעון סער להצבעה.

יעקב מרגי: הצבעה בעד הבקשה לפטור את הצעת החוק של חבר הכנסת גדעון סער מחובת הנחה - 18 נגד - אין נמנעים - אין הבקשה לפטור את הצעת החוק של חבר הכנסת גדעון סער מחובת הנחה נתקבלה.

יעקב מרגי: 18 בעד, אין מתנגדים ואין נמנעים.

יעקב מרגי: הבקשה של חבר הכנסת גדעון סער נתקבלה.

יעקב מרגי: 7.

יעקב מרגי: הצעת חוק דחיית שירות לתלמידי ישיבה שתורתם אומנותם (תיקון - איגוד הישיבות הגבוהות), התשס"ז-2007 (פ/2794/17), הצעת חבר הכנסת צבי הנדל

יעקב מרגי: אנחנו עוברים לנושא הבא על סדר היום: בקשת חבר הכנסת צבי הנדל לפטור מחובת הנחה את הצעת חוק דחיית שירות לתלמידי ישיבה שתורתם אומנותם (תיקון - איגוד הישיבות הגבוהות), התשס"ז-2007.

יעקב מרגי: חבר הכנסת צבי הנדל, בבקשה.

צבי הנדל: אני אדבר רק על הדחיפות.

צבי הנדל: הסוגיה של תורתם אומנותם נדונה בבג"צ.

צבי הנדל: בג"צ הורה לכנסת לעסוק בזה.

צבי הנדל: מונתה ועדת טל, עשו מה שעשו והיום הסוגיה של ועדת טל נמצאת בדיונים בוועדת החוץ והביטחון בשאלה האם להאריך בעוד חמש שנים.

צבי הנדל: בתוך הסוגיה הזאת יש הסדר שנקרא הסדר מרכז, שאותו לא הכניסו לחוק ולא שמו לב לכך.

צבי הנדל: אני רוצה 'לתפוס טרמפ' ולהכניס את הנושא לוועדת החוץ והביטחון וזה ממש רק עניין של זמן, אחרת זה לא בוער.

יעקב מרגי: תודה.

יעקב מרגי: מאחר והוזכר חוק טל, הונחה בפניכם ההחלטה שנוסחה בוועדת החוץ והביטחון.

יעקב מרגי: אני מעלה את בקשתו של חבר הכנסת צבי הנדל להצבעה.

יעקב מרגי: הצבעה בעד הבקשה לפטור את הצעת החוק של חבר הכנסת צבי הנדל מחובת הנחה - 15 נגד - אין נמנעים - אין הבקשה לפטור את הצעת החוק של חבר הכנסת צבי הנדל מחובת הנחה נתקבלה.

יעקב מרגי: 15 בעד, אין מתנגדים ואין נמנעים.

יעקב מרגי: הבקשה של חבר הכנסת צבי הנדל נתקבלה.

יעקב מרגי: לתשומת לבכם, הנדיבות שהיום אינה מעידה על ההמשך.

יעקב מרגי: ג.

יעקב מרגי: בקשת חברת הכנסת אסתרינה טרטמן להעברת הצעת חוק יסוד: הכנסת (תיקון - העברת חבר כנסת מכהן מכהונתו) (פ/1623/17), מוועדת החוקה, חוק ומשפט לדיון בוועדת הכנסת

יעקב מרגי: הנושא הבא על סדר היום הוא בקשת חברת הכנסת אסתרינה טרטמן להעברת הצעת חוק יסוד: הכנסת (תיקון - העברת חבר כנסת מכהן מכהונתו) מוועדת החוקה, חוק ומשפט לדיון בוועדת הכנסת.

יעקב מרגי: אני רוצה לקרוא בפניכם הערות לדיון - במליאה הוחלט כי הצעת החוק תועבר לוועדת החוקה, חוק ומשפט.

יעקב מרגי: חברת הכנסת טרטמן מסרה שיושב ראש הישיבה לא שמע את הערתה להעביר את הצעת החוק לדיון בוועדת הכנסת ומבקשת לתקן את הטעות ולהעביר את הצעת החוק מוועדת החוקה, חוק ומשפט לוועדת הכנסת.

יעקב מרגי: לפי הייעוץ המשפטי החוק שייך לוועדת החוקה, חוק ומשפט.

יעקב מרגי: חברת הכנסת טרטמן, בבקשה.

אסתרינה טרטמן: אדוני היושב ראש, הבקשה שלי להעביר את הנושא לדיון בוועדת הכנסת היא על מנת לתקן טעות.

אסתרינה טרטמן: כשהנושא עלה במליאה היושב ראש לא שמע אותי, כשביקשתי להעביר את הדיון לוועדת הכנסת, הסגן, מר נאזם, שמע את קריאתי וכשהוא פנה לתקן כבר עברו להצעת החוק הבאה.

אסתרינה טרטמן: נאמר לי לעשות את התיקון סביב השולחן הזה.

אסתרינה טרטמן: זאת בקשה טכנית לחלוטין ומדובר בחוק שנוגע פרופר לחברי הכנסת.

אסתרינה טרטמן: הוא לא נוגע לציבור בישראל, הוא לא נוגע חקיקתית החוצה.

אסתרינה טרטמן: הוא נוגע לבית ולחברים ולכן נכון וראוי שהוא יידון בוועדת הכנסת.

אסתרינה טרטמן: תודה רבה.

יעקב מרגי: תודה.

יעקב מרגי: יושב ראש ועדת החוקה, חוק ומשפט, פרופ' מנחם בן-ששון, בבקשה.

מנחם בן-ששון: לפי זה, כל חוק יסוד צריך להיות נדון בכל מיני ועדות אחרות.

מנחם בן-ששון: ועדת הררי, כשהחליטה על דרכי עשיית חוקה בישראל, אמרה שחוקי היסוד יידונו בוועדת החוקה, חוק ומשפט.

מנחם בן-ששון: לכן הייעוץ המשפטי קבע שהחוק הזה יידון בוועדת החוקה, חוק ומשפט.

מנחם בן-ששון: אין תקדים לכך שחוקי יסוד נדונים בוועדות אחרות.

מנחם בן-ששון: אי אפשר לשנות סדרי בראשית.

יעקב מרגי: אני מודה ליושב ראש הוועדה.

יעקב מרגי: היועצת המשפטית, בבקשה.

ארבל אסטרחן: מדובר פה בחוק שהוא גם מתקן חוק יסוד, אבל מהותו חוקתית באופן בולט.

ארבל אסטרחן: להגיד שזה חוק שלא נוגע למה שקורה בחוץ?

ארבל אסטרחן: הוא נוגע לזכות לבחור ולהיבחר, הוא נוגע לפקיעת כהונה של חבר כנסת ולכן המהות היא חוקתית בעליל.

ארבל אסטרחן: עמדתנו העקבית היא שחוקי יסוד נדונים בוועדת החוקה, חוק ומשפט.

יעקב מרגי: תודה.

יעקב מרגי: חברת הכנסת זהבה גלאון.

זהבה גלאון: תודה אדוני.

זהבה גלאון: אין לי ספק שהחוק הזה יקבל את ההכשר שלו.

זהבה גלאון: ברור שהחוק צריך להיות נדון בוועדת החוקה, חוק ומשפט.

זהבה גלאון: זה שינוי חוק יסוד.

זהבה גלאון: אנחנו מדברים גם על הגבלת נבחרי הציבור, יש כאן רצון להחליף את רצון הציבור.

זהבה גלאון: אני רוצה לומר שתי הערות, האחת נוגעת לאופן שבו נשיאות הכנסת מאשרת חוקים.

זהבה גלאון: אני רוצה לומר שבנשיאות הכנסת יושבת היועצת המשפטית של הכנסת ויכול להיות שהדבר הזה מצריך חשיבה נוספת בשאלה: מה מאשרים בכנסת ומה לא.

יולי יואל אדלשטיין: אני מבקש לא לתקוף את היועצת המשפטית.

זהבה גלאון: אני לא תוקפת.

זהבה גלאון: אדוני, זאת הערה חשובה.

זהבה גלאון: אנחנו רואים שורת הצעות חוק, כמו גם הצעתו של חבר הכנסת הנדל, שעברה קודם לכן.

זהבה גלאון: אומרת חברת הכנסת טרטמן בדף שהניחה בפניכם: "הצעת החוק שהגשתי.

זהבה גלאון: .

זהבה גלאון: תוך היצמדות לרוחם ולחזונם של המייסדים ושל חוק היסוד".

זהבה גלאון: אם המייסדים היו רואים את ההצעה הזאת, הם היו מתהפכים בקברם.

זהבה גלאון: אני חושבת שההצעה צריכה להיות נדונה בוועדת החוקה וכשהיא תובא לוועדת החוקה, אני אביע את דעתי המהותית בנושא הזה.

זהבה גלאון: אני פונה למזכיר לקיים דיון, אולי עם חברי ועדת הכנסת, לגבי אופי ההצבעות שמאושרות על ידי הנשיאות.

זהבה גלאון: אנחנו עדים לחרפה גוברת והולכת.

יעקב מרגי: תודה.

יעקב מרגי: חבר הכנסת גדעון סער, בבקשה.

גדעון סער: תודה.

גדעון סער: אדוני היושב ראש, אני חבר גם בוועדת הכנסת וגם בוועדת החוקה ולכן, תהא הוועדה אשר תהא, אני אהיה מוכן להיאבק בהצעת החוק.

גדעון סער: זאת הצעת חוק אנטי דמוקרטית בעליל והיא נוגעת לנושא חוקתי מובהק, דהיינו פגיעה בזכות לבחור ולהיבחר בהליך מהיר של שלושים ימים.

גדעון סער: הצעת החוק מאד מאד קיצונית ולכן היא צריכה להיות נדונה בוועדת החוקה.

גדעון סער: אם היה מדובר בתיקון שאין לו משמעויות חוקתיות, היה טעם ונימוק מדוע לדון בזה כאן, בוועדת הכנסת.

גדעון סער: במקרה הזה, העובדה שמדובר בחוק יסוד מטה את הכף לדיון בוועדת החוקה, חוק ומשפט.

יעקב מרגי: תודה.

יעקב מרגי: חבר הכנסת ריבלין, בבקשה אדוני.

ראובן ריבלין: תודה.

ראובן ריבלין: ועדת הכנסת תפקידה לנהל את חיי היום-יום בכנסת וכל אותם דברים שהם חובות וזכויות מנהלתיות של חברי הכנסת.

ראובן ריבלין: יש דברים שיורדים לשורש השאלות החוקתיות של מדינת ישראל והנוהג קבע שבחוקי יסוד ועדת החוקה, חוק ומשפט, היא זו שדנה בנושאים אלה.

ראובן ריבלין: עם כל הקושי לתמוך שיש לי לתמוך ביושב ראש ועדת החוקה, אני נאלץ להצביע יחד איתך.

אסתרינה טרטמן: אני רוצה לתקן את דבריו של חבר הכנסת סער.

אסתרינה טרטמן: אין מדובר פה בזכות לבחור ולהיבחר כי זה כבר קיים בחוק היום.

אסתרינה טרטמן: סעיף 7א מדבר על זכותם של אלה שרוצים להיבחר.

גדעון סער: את רוצה לסלק מישהו שכבר נבחר.

גדעון סער: אין לזה תקדים.

אסתרינה טרטמן: החוק מדבר על חברי כנסת מכהנים.

גדעון סער: אלה שמכהנים לא נבחרו?

אסתרינה טרטמן: מדובר בחברי כנסת מכהנים.

אסתרינה טרטמן: חבר הכנסת סער מדבר על אנשים שרוצים להיבחר וזכותם להיבחר, אבל החוק הזה מדבר על דבר אחד בסיסי - מה שמחייב את האדם, שמקנה לו לגיטימציה להיבחר, יחייב אותו או אותנו גם אחרי היבחרותו.

אסתרינה טרטמן: לכן הנושא הוא פרופר על חבר הכנסת ומשום כך יש מקום לדון בזה בוועדת הכנסת.

אסתרינה טרטמן: מדובר בחברי הכנסת.

יעקב מרגי: תודה רבה.

יעקב מרגי: אני מעלה את הבקשה להצבעה.

יעקב מרגי: הצבעה בעד הבקשה של חברת הכנסת טרטמן - 5 נגד - 10 נמנעים - 4 הבקשה של חברת הכנסת טרטמן לא נתקבלה.

יעקב מרגי: 5 בעד, 10 מתנגדים ו-4 נמנעים.

יעקב מרגי: אני מודיע שבקשתה של חברת הכנסת טרטמן לא אושרה.

יעקב מרגי: ד.

יעקב מרגי: קביעת ועדה לדיון בהצעת חוק המדיניות הכלכלית לשנת הכספים 2004 (תיקוני חקיקה)(תיקון מס' 5)(שילוב מקבלי גמלאות בעבודה - תחולה על מי שמלאו להם 45 שנים), התשס"ז-2007

יעקב מרגי: אנחנו עוברים לנושא האחרון על סדר היום: קביעת ועדה לדיון בהצעת חוק המדיניות הכלכלית לשנת הכספים 2004 (תיקוני חקיקה)(תיקון מס' 5)(שילוב מקבלי גמלאות בעבודה - תחולה על מי שמלאו להם 45 שנים), התשס"ז-2007.

יעקב מרגי: רבותי, חברי הכנסת, ההצעה נדונה אתמול, 9 ביולי 2007 במליאת הכנסת.

יעקב מרגי: נשמעו הצעות להעביר את ההצעה לדיון בוועדת העבודה, הרווחה והבריאות או לוועדת הכספים.

יעקב מרגי: יושב ראש ועדת הכספים מבקש להעביר אליו את הצעת החוק מן הנימוק שהתקנות בעניין אושרו על ידי ועדת הכספים.

יעקב מרגי: כמו כן הוא מבקש להעביר הצעות דומות מוועדת העבודה, הרווחה והבריאות לדיון בוועדת הכספים, פירוט במכתב המצורף.

יעקב מרגי: אנחנו דנים היום רק בהצעת החוק דלעיל.

יעקב מרגי: יושב ראש ועדת העבודה, הרווחה והבריאות מן הנימוק שחוק ויסקונסין, בשמו המקובל, נדון בוועדת העבודה, הרווחה והבריאות ושייך לוועדה זו.

יעקב מרגי: היועצת המשפטית של ועדת הכנסת אכן מאשרת שהחוק הזה מטבעו צריך להיות נדון בוועדת העבודה, הרווחה והבריאות.

יעקב מרגי: יושב ראש ועדת הכספים ינמק בבקשה.

סטס מיסז'ניקוב: תודה.

סטס מיסז'ניקוב: אדוני היושב ראש, משנת 2004, כשהחוק הזה נולד, הוא נדון בוועדת הכספים.

סטס מיסז'ניקוב: החוק הזה נולד כחלק מהמדיניות הכלכלית ובמשך שלוש שנים הוא נדון עשרות פעמים בוועדת הכספים.

סטס מיסז'ניקוב: התקנות, כפי שאמרת בעצמך, הותקנו בוועדת הכספים.

סטס מיסז'ניקוב: כל הסיורים במרכזי ויסקונסין נעשו על ידי ועדת הכספים ואני מזכיר שבחוק ההסדרים האחרון, כשהחוק הזה פוצל על ידי ועדת הכנסת, כל החלק שנוגע לתכנית ויסקונסין הלך לדיון בוועדת הכספים.

סטס מיסז'ניקוב: הממשלה מציעה לשנות את תכנית ויסקונסין ואין סיבה לכך שאנחנו לא נדון בה במהירות ובאחריות באותה ועדה, שיושבים בה אנשים שהתמקצעו בלימוד החומר.

סטס מיסז'ניקוב: אמנם, היועצת המשפטית טוענת שאם נקרא את תקנון הכנסת, הנושא שייך לוועדת העבודה, הרווחה והבריאות, אבל אם נקרא בתקנון הכנסת כל נושא עמלות הבנקים שייך לוועדת הכספים.

סטס מיסז'ניקוב: יהיה זה מאד מוזר שכל נושא ששייך לעמלות הבנקים אני אמשוך עכשיו לוועדת הכספים.

סטס מיסז'ניקוב: יהיה זה משחק פוליטי לא נכון, משחק פרלמנטרי לא נכון.

סטס מיסז'ניקוב: אמת, רשום בתקנון, אבל יש מציאות שאנחנו חיים איתה, יש כללי משחק.

סטס מיסז'ניקוב: לכן, אני מבקש לשמור על מה שהיה נהוג במשך שלוש שנים מאז שהחוק הזה נולד ולקיים את הדיון המהיר בוועדת הכספים.

סטס מיסז'ניקוב: יושב ראש ועדת העבודה מוזמן לדיונים וכן כל מי שירצה להשתתף יבורך.

סטס מיסז'ניקוב: המקום לקיום הדיון בנושא צריך להיות בוועדת הכספים ולכן אני מבקש לתמוך בבקשתי.

יעקב מרגי: תודה.

יעקב מרגי: יושב ראש ועדת העבודה, הרווחה והבריאות, חבר הכנסת משה שרוני, בבקשה.

משה שרוני: רבותי, אם רוצים לשחק במשחק פוליטי בואו נבטל את כל התקנון.

משה שרוני: תקנון הכנסת קובע במפורש שהנושא שייך במפורש לוועדת העבודה, הרווחה והבריאות.

משה שרוני: אם עשו עוול בעבר והעבירו את הנושא לוועדת הכספים כמשחק פוליטי, לא צריך להמשיך עם זה.

משה שרוני: מדובר בנושא עבודה וגמלה.

משה שרוני: מה קורה לנו?

משה שרוני: דנו בנושא ויסקונסין.

משה שרוני: נכון, לא ביקרנו במרכזים של ויסקונסין, זה תירוץ?

משה שרוני: זה עניין של כבוד.

משה שרוני: אדוני יושב ראש ועדת הכספים, לי יש כבוד מהמשפחה שלי וזה מספק אותי.

משה שרוני: אפשר לבטל את התקנון ולשחק משחקי יוקרה.

משה שרוני: זאת הנקודה?

משה שרוני: אני מבקש שמה ששייך לוועדת העבודה והרווחה יהיה בוועדה זו ולא בוועדה אחרת.

יעקב מרגי: תודה.

יעקב מרגי: רשות הדיבור לחבר הכנסת ראובן ריבלין.

ראובן ריבלין: תודה.

ראובן ריבלין: לכאורה צודקת היועצת המשפטית וודאי שצודק יושב ראש ועדת העבודה, הרווחה והבריאות, שהרי בתקנון קבוע באיזו ועדה צריך לקיים את הדיון, אבל יש חריג אחד - כאשר ועדה בישלה חוק, החוק הולך איתה.

ראובן ריבלין: אלה דברים שהפכו להיות יסוד מוסד בכנסת וגם היועצת המשפטית תאשר זאת.

ראובן ריבלין: לכן, לא בכדי, כאשר הסתיימה אתמול ההצבעה ביקש השר הממונה על החוק, אלי ישי, להעביר את ההצעה לוועדת הכספים ויושב ראש הישיבה הציע להעביר את הצעת החוק לוועדת הכספים.

ראובן ריבלין: אז קם יושב ראש ועדת העבודה והרווחה ודרש את הכבוד המגיע לוועדה, לא חלילה לו.

ראובן ריבלין: אני חושב שלא יכול להיות מצב שבו אנחנו דנים בחוק זה, שלידתו בחטא, כי חוק ההסדרים כולו חטא.

ראובן ריבלין: ברגע שלידתו בחטא, אנחנו לא מפקירים ממזרים אלא מטפלים בהם כאילו היו הילדים שלנו.

ראובן ריבלין: לכן, אני מבקש להקפיד ולהמשיך לטפל בעניין כפי שהוא טופל עד היום עם כל הצדק שבזה, משום שהחריג הזה לא יכול להביא לידי העברה מחדש ולדיון מחדש של כל נושא ויסקונסין.

ראובן ריבלין: מדובר בתיקון לחוק.

יעקב מרגי: תודה.

יעקב מרגי: חבר הכנסת יולי אדלשטיין.

יולי יואל אדלשטיין: תודה.

יולי יואל אדלשטיין: אדוני היושב ראש, אכן, זאת היתה המציאות ולכן העניין הפוליטי קצת מוזר.

יולי יואל אדלשטיין: השר אלי ישי אינו מהמפלגה של יושב ראש ועדת הכספים ולא של יושב ראש ועדת העבודה והרווחה.

יולי יואל אדלשטיין: אני רוצה לציין שמדובר כרגע בתיקון אחד, והלוואי ויבואו עוד תיקונים, שהוא פטור לאנשים שהם מעל גיל 45.

יולי יואל אדלשטיין: זה דבר כמעט טכני, אבל מבחינת המהות זה יכול להקל על אלפי אנשים החל ממחר ולכן זה דחוף.

יולי יואל אדלשטיין: בנסיבות אחרות אולי היינו מציעים ועדה משותפת, אבל התקנות אושרו עד היום בוועדת הכספים ואם אני מבין נכון, כבר היום או מחר זה יכול לבוא שם לידי תיקון, גם על פי בקשת השר והמשרד הרלוונטי.

יולי יואל אדלשטיין: אני מציע שהתיקון לחוק יילך לוועדת הכספים.

יעקב מרגי: תודה.

יעקב מרגי: חבר הכנסת שרוני, בבקשה.

משה שרוני: רבותי, היה תקדים.

משה שרוני: חוק הפוליו היה בוועדת הכספים ותקנו בו תקנות.

משה שרוני: בסוף הוא עבר לוועדת העבודה והרווחה וגמרנו אותו אחרי 12 שנה, ששיחקו בו פינג-פונג.

גדעון סער: שם עשית דבר גדול.

ראובן ריבלין: הוא אושר בוועדה ראשונה בכנסת השש-עשרה ופה ביקשו את חוק הרציפות.

ראובן ריבלין: חוק הרציפות כמוהו כקריאה ראשונה ולכן, בצדק, העבירו אותו.

משה שרוני: יש לי הצעה, שהחוק יהיה נדון בוועדה משותפת של ועדת הכספים וועדת העבודה, הרווחה והבריאות.

יעקב מרגי: תודה.

יעקב מרגי: אנחנו מביאים להצבעה קביעת ועדה - מי שמצביע בעד, הכוונה היא שהחוק יועבר לוועדת הכספים.

יעקב מרגי: מי שמצביע נגד, הכוונה היא שההצעה תלך לוועדה משותפת, כפי שביקש חבר הכנסת שרוני.

יעקב מרגי: נא להצביע.

יעקב מרגי: הצבעה בעד הבקשה להעביר את הצעת החוק לוועדת הכספים -13 בעד העברת הצעת החוק לוועדה משותפת של ועדת הכספים וועדת העבודה, הרווחה והבריאות - 3 נמנעים - 1 הבקשה להעביר את הצעת החוק לוועדת הכספים נתקבלה.

יעקב מרגי: 13 בעד העברת הצעת החוק לוועדת הכספים, 3 בעד העברת הצעת החוק לוועדת העבודה, הרווחה והבריאות ו-1 נמנע.

יעקב מרגי: אני מודיע שהצעת החוק תידון בוועדת הכספים.

משה שרוני: אני מבקש רביזיה.

יעקב מרגי: אנחנו מצביעים על הרביזיה של חבר הכנסת שרוני.

יעקב מרגי: הצבעה בעד הרביזיה של חבר הכנסת שרוני - 2 נגד - 10 נמנעים - 1 הרביזיה של חבר הכנסת שרוני לא נתקבלה.

יעקב מרגי: 2 בעד, 10 נגד ו-1 נמנע.

יעקב מרגי: אני מודיע שהרביזיה של חבר הכנסת שרוני לא נתקבלה.

משה שרוני: אני אדרוש לבטל את תקנון הכנסת.

יעקב מרגי: אני מודיע שהישיבה הסתיימה.

יעקב מרגי: תודה רבה לכולם, הישיבה נעולה.